קניה וסט

| --- | --- |

וסט ב-2009
 לידה:  8 ביוני 1977 (בן 47) ארצות הברית אטלנטה, ג'ורג'יה, ארצות הברית
 שם לידה:  Kanye Omari West 
 שם במה:  Ye • Yeezus • Saint Pablo • Yeezy • Louis Vuitton Don
 מוקד פעילות:  שיקגו, אילינוי
 תקופת הפעילות:  מ-1996
 מקום לימודים:  האקדמיה האמריקאית לאמנות, תיכון פולריס 
 עיסוק:  זמר • במאי קולנוע • ראפר • שחקן איש עסקים • מסעדן פזמונאי מפיק מוזיקלי • מעצב אופנה • יזם
 סוגה:  היפ הופ • היפ הופ אלטרנטיבי • פופ ראפ • פופ
 שפה מועדפת:  אנגלית 
 כלי נגינה:  זמרה • דוגם צלילים • מכונת תופים
 חברת תקליטים:  GOOD Music • דאף ג'אם רוק-א-פלה רקורדס
 בת זוג:  קים קרדשיאן (2014–2021)
 צאצאים:  נורת' וסט, שיקגו וסט, סיינט וסט, פסלם וסט 
 מספר צאצאים:  4 
 פרסים והוקרה:  פרס BET לאמן חדש (2004)  פרס גראמי לשיר הראפ הטוב ביותר (13 בפברואר 2005)  פרס המוזיקה האמריקאית לאלבום הראפ/היפ-הופ האהוב ביותר (23 בנובמבר 2008)  פרס גראמי לאלבום הראפ הטוב ביותר (13 בפברואר 2005)  פרס גראמי לשיר הראפ הטוב ביותר (8 בפברואר 2006)  פרס גראמי לשיר ה-R&B הטוב ביותר (13 בפברואר 2005)  פרס גראמי להופעת סולו של ראפ (8 בפברואר 2006)  פרס המוזיקה האמריקאית לאמן הראפ/היפ-הופ האהוב ביותר (23 בנובמבר 2008)  פרס BET ללהקה הטובה ביותר (2012)  פרס BET לאמן היפ הופ (2005)  פרס בילבורד לאמן ראפ (2004)  פרס BET לווידאו השנה (2005)  פרס BET לווידאו השנה (2006)  פרס גראמי לאלבום הראפ הטוב ביותר (8 בפברואר 2006) 
 sundayservice.com
 פרופיל ב-IMDb
 חתימה:  
 
קניֶה אומרי וסט (באנגלית: Kanye Omari West; נולד ב-8 ביוני 1977), הידוע בשמו יֶה (Ye), הוא ראפר, מעצב אופנה, מפיק מוזיקלי ויזם אמריקאי. הוא בין המוזיקאים המוערכים ביותר במאה העשרים ואחד מיוצרי המוזיקה הנמכרים ביותר בכל הזמנים, עם למעלה מ-140 מיליון תקליטים שנמכרו ברחבי העולם.
וסט התפרסם לראשונה כמפיק בחברת התקליטים רוק-א-פלה רקורדס בתחילת שנות האלפיים, והפיק סינגלים לאמנים כמו ג'יי זי, לודאקריס ואלישיה קיז. מתוך כוונה להמשיך בקריירת סולו כראפר, הוציא וסט ב-2004 את אלבום הבכורה שלו "The College Dropout" שזכה להצלחה ביקורתית ומסחרית, והקים את חברת התקליטים GOOD Music. הוא המשיך להתנסות במגוון ז'אנרים מוזיקליים באלבומי אולפן שזכו לשבחים רבים, ביניהם Late Registration, Graduation, ו-808s & Heartbreak. ב-2010 הוציא את אלבומו החמישי My Beautiful Dark Twisted Fantasy, שזכה לביקורות נלהבות.
סגנון ההפקה של וסט מתבסס במקור על שימוש בסימפולים בפיץ' גבוה של קטעי מוזיקת סול ורית'ם אנד בלוז בשילוב תופים וכלים שלו. עם זאת, לאחר שלושת אלבומיו הראשונים הרחיב וסט את הפלטה המוזיקלית שלו, כאשר הושפע ממוזיקת רית'ם אנד בלוז משנות ה-70, מבארוק פופ, טריפ הופ, ארנה רוק, פולק, מוזיקה אלקטרונית וסינת'פופ. הקמע וסימנו המסחרי של וסט הוא ה-"Dropout Bear", דובון אשר הופיע על עטיפות שלושת אלבומיו הראשונים, וגם מופיע על מספר עטיפות סינגלים ובקליפים שלו. כמעצב אופנה שיתף פעולה עם נייקי, לואי ויטון, אדידס, BAPE, Giuseppe Zanotti ו-A.P.C.
השקפותיו הבולטות של וסט וחייו מחוץ למוזיקה זכו לתשומת לב תקשורתית משמעותית. הוא היווה מקור מחלוקת תכופות בגלל התנהלותו בתערוכות פרסים, במדיה החברתית ובמסגרות פומביות אחרות, כמו כן, הערותיו על ענף המוזיקה והאופנה והפוליטיקה האמריקאית. נישואיו עם הידוענית קים קרדשיאן היו גם הם מקור לתשומת לב תקשורתית משמעותית.
אתר About.com דירג את וסט במקום ה-8 במצעד "50 מפיקי ההיפ הופ הטובים ביותר". ב-16 במאי 2008, וסט הוכתר במקום הראשון במצעד Hottest MC in the Game של MTV. ב-17 בדצמבר 2010, נבחר וסט ל"איש השנה" על ידי MTV. בילבורד דירג את וסט במקום ה-3 במצעד "10 המפיקים הטובים ביותר של העשור". וסט נכלל ברשימת "טיים 100" בתור אחד מהאנשים המשפיעים ביותר בעולם. כמו כן, נכלל גם במספר מצעדים שנתיים של "פורבס".